ועדת הכספים, כנסת 20, פרוטוקול מספר 594, 2016-12-28 10:30

משה גפני: צו מס הכנסה (קביעת תשלומים בעד שירותים או נכסים כהכנסה) (תיקון), התשע"ז- 2016.

משה גפני: מספר 3 בסדר היום.

משה גפני: מי מסביר את הצו הזה?

<ברוך משולם: שלום לוועדה.

<ברוך משולם: רשות המסים.

<ברוך משולם: יש לנו שני צווים ששניהם עוסקים באותו נושא.

משה גפני: מה הצו השני?

<ברוך משולם: עיבוד יהלומים.

משה גפני: בבקשה, תסביר.

<ברוך משולם: שירותים ונכסים מדבר על רכישה של שירות או נכס.

<ברוך משולם: זה חל בגדול על כל המשק וגם על המדינה מכוח סעיף 164 לפקודת מס הכנסה.

<ברוך משולם: הוטלה חובת ניכוי מס במקור.

<ברוך משולם: זה אומר ש-א' משלם ל-ב' בגין נכס או שירות שהוא רכש, חלק מהתמורה בהתאם לתקנות ולצו הוא צריך להעביר אלינו לרשות המסים ובסוף השנה יש חשבון כללי כמה אותו אדם היה צריך לשלם מס ובהנחה שיש לו החזר, הוא כמובן מקבל.

<ברוך משולם: הצו הזה חל על כל המשק.

<ברוך משולם: זה אומר שמהשקל הראשון הוא חל על כולם.

<ברוך משולם: עם זאת, בתקנות ובצו הוחרגו מחזורים מסוימים וזה אומר שמחזורים מעל גובה מסוים, רק מהם ומעלה, חלה החובה.

<ברוך משולם: כמו שאתם יכולים לראות בצו, יש שלוש תוספות.

<ברוך משולם: תוספת א' מדברת על חברות שמנהלות חשבונאות כפולה או חברת בת שמחזור עסקותיה ביחד עולה על הסכום הקבוע בתוספת.

<ברוך משולם: תוספת ב' מדברת על חברת בת ותוספת ג' מדברת על מוסד ציבורי.

<ברוך משולם: זה אומר שרק מהסכום הזה ומעלה חייבים לנכות מס במקור.

<ברוך משולם: כמדי שנה אנחנו מביאים את הצווים האלה והסכומים מתעדכנים בהתאם למדד.

<ברוך משולם: המדד השנה, בתקופה הרלוונטית, היה מינוס נקודה אפס שבע ולכן אנחנו מבקשים לעדכן את הסכום בהתאם.

<ברוך משולם: הסכום הקודם בתוספת א' דיבר על חמישה מיליון ו-300 וכרגע הוא יעמוד על 5.200.

<ברוך משולם: תוספת ב' היה מיליון ו-40 וכרגע הוא יהיה מיליון ושלושים, ותוספת ג' שמדברת על מלכ"רים, היה 3.300 וכרגע הוא יעמוד על שלושה מיליון ומאתיים.

מיקי לוי: הירידה היא בגלל המדד?

<ברוך משולם: רק בגלל המדד.

<ברוך משולם: אין שם שינוי מעבר לזה.

<ברוך משולם: מדברים על ירידה של 0.7.

משה גפני: תודה.

משה גפני: צו מס הכנסה (קביעת תשלומים בעד שירותים או נכסים כהכנסה) (תיקון), התשע"ז- 2016.

משה גפני: מי בעד אישור הצו?

משה גפני: בעד – פה אחד

משה גפני: הצו אושר.

משה גפני: הצבעה

משה גפני: צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה) (תיקון), התשע"ז -2016, נתקבל.

משה גפני: הצו אושר.